Атырауда сауда орталығындағы ойын алаңында 10 жасар қыз биіктен құлап, жарақат алған
DATE: 02:30, 11 Мамыр 2024 | GMT +5
TITLE: Атырауда сауда орталығындағы ойын алаңында 10 жасар қыз биіктен құлап, жарақат алған
URL: https://kaz.inform.kz/news/atirauda-sauda-ortaligindagi-oyin-alaninda-10-zhasar-kiz-bikten-kulap-zharakat-algan-7b7f1b/
META: DATE: 02:30, 11 Мамыр 2024 | GMT +5
TOTAL WORDS: 106
AUTHOR(S):
TEXT: Оқиға, 9 мамыр күні кешкі мезгілде Атырау қаласында орналасқан сауда орталығындағы ойын алаңында болған. Ойын алаңындағы қорғаныш белдігі үзіліп, жасөспірім биіктен құлаған. Соған байланысты атаанасы оқиға орнына жедел жәрдем бригадасын шақырған. «Жедел жәрдем бригадасының дәрігерлері жасөспірімге алғашқы медициналық көмек көрсетіп, облыстық балалар ауруханасына жеткізді. Аурухана дәрігерлері 10 жасар қыздың сол жақ шынтақ буынының жабық жарақаты барын анықтады. Мұндай жарақат оң жамбасында да болған. Дәрігерлердің тексеруінен соң стационарлық емдеу шарасы қажеттігі туындамады. Сол себептен, жарақат алған жасөспірім амбулаторлық ем алу үшін үйіне жіберілді», -деп хабарлады облыстық денсаулық сақтау басқармасының баспасөз қызметі. Еске сала кетелік, бұған дейін Атырауда 6 айлық сәби мобильді телефонның симкартасын жұтып қойғанын хабарлаған болатынбыз
